फ़िल्म व्यापार विशेषज्ञों के मुताबिक़ 'टू स्टेट्स' ने चार दिनों में ही भारत में क़रीब 44 करोड़ रुपए कमा लिए.(रिव्यू: 'टू स्टेट्स')फ़िल्म के सितारों आलिया भट्ट और अर्जुन कपूर ने बीबीसी एशियन नेटवर्क के ख़ास कार्यक्रम 'लव बॉलीवुड' में राज और पाब्लो से ख़ास बात करते हुए अपने फ़िल्म में काम करने के अनुभव को बांटा.अपनी पहली ही फ़िल्म 'स्टूडेंट ऑफ़ द ईयर' और फिर 'हाईवे' से दर्शकों की वाहवाही पाने वाली आलिया भट्ट ने बताया कि वो जब फ़िल्म के सेट पर अर्जुन कपूर से मिलीं तो उन्हें देखते ही रह गईं.आलिया ने कहा, "मैं अर्जुन के व्यक्तित्व से प्रभावित हो गई. दरअसल जब मैंने टू स्टेट्स साइन की तब तक इशकज़ादे रिलीज़ हो चुकी थी और स्टूडेंट ऑफ़ द ईयर रिलीज़ नहीं हुई थी. वो मुझे स्टार जैसे लगे."(पूजा की 'बोल्डनेस' से प्रभावित आलिया)अर्जुन ने भी अपनी इस को-स्टार के प्रशंसा भरे शब्दों का जवाब उसी लहज़े में देकर हिसाब बराबर कर दिया.जब उनसे पूछा गया कि टू स्टेट्स की सबसे बड़ी ताक़त क्या है तो वो बोले, "आलिया भट्ट."फ़िल्म 'टू स्टेट्स' एक दक्षिण भारतीय लड़की और पंजाबी लड़के की लव स्टोरी है. असल ज़िंदगी में क्या आलिया को अब तक किसी से प्यार हुआ है. इसके जवाब में आलिया ने कहा, "जैसे वो होता है ना कमिटेड रिलेशनशिप. उस तरह का प्यार मुझे आज तक नहीं हुआ है."अर्जुन कपूर को किससे प्यार हुआ है. उसके जवाब में वो कहते हैं, "मैं बचपन से ही सिनेमा का दीवाना हूं. मुझे याद है जब मैं बहुत छोटा था तब राज़माचचावल खाते हुए अपने चाचा अनिल कपूर की फ़िल्म राम-लखन देखा करता था."फ़िल्म में अमृता सिंह ने अर्जुन कपूर की मां का रोल किया है.उनके बारे में आलिया ने कहा, "वो कमाल की अदाकारा हैं. इतनी सीनियर होने के बावजूद वो हम जैसे युवा कलाकारों से सलाह लेती हैं. हर सीन को करने से पहले वो परेशान होती थीं कि कैसे कर पाऊंगी. लेकिन जैसे ही कैमरा चालू होता तो वो एक ही टेक में कमाल का सीन करतीं."'टू स्टेट्स' चेतन भगत के इसी नाम के उपन्यास पर आधारित है.अर्जुन कपूर की इसी साल इससे पहले फ़िल्म 'गुंडे' रिलीज़ हुई थी जिसे बॉक्स ऑफ़िस पर मिश्रित प्रतिक्रिया मिली थी.(बीबीसी हिंदी के 



एंड्रॉइड ऐप के लिए 



यहां क्लिक करें. आप बीबीसी हिंदी के 



फ़ेसबुक और 



ट्विटर पेज से भी जुड़ सकते हैं)